Peste en plae: Bye kén van hul afstand hou | Landbou
Navorsers reken bye is die ideale model om te gebruik om die waarde en doeltreffendheid van persoonlike afstandhouding te bestudeer. FOTO: JOHAN COETSEE
Daarvolgens verander bye hul gebruik van spasie in 'n korf sodra dié deur skadelike plae, soos Varroa-myte, ingeneem word. Interaksie tussen bye wat saamwoon in 'n nes verander ook – alles in 'n poging om persoonlike afstand tussen jonger en ouer bye te verseker en só te keer dat siektes versprei.
Sulke tye sal werkerbye, wat tipies ouer is, byvoorbeeld nie sommer naby die sentrale deel van die nes hul gebruiklike dans uitvoer wat aandui waar hulle kos gevind het nie. Die sentrale deel is waar die koningin, haar kroos en hul versorgers bly.
"Heuningbye is sosiale diere wat baat vind daarby om verantwoordelikhede en interaksies te deel, soos om mekaar onderling skoon te hou.